  Анжелика Тихонова корреспондент Удмуртиысь 1100 пиос туэ тулыс армие служба нуыны мынозы. Армие басьтон ужрадлэн нырысетӥ люкетэз элькунамы 1-тӥ оштолэзьысен 15-тӥ пӧстолэзёзь кыстӥськоз. Ӧжытэзтэк ӝыныез ӧтемъёс сухопутной войскоозы мынозы, мукетъёсыз ожгар ужлы дышетскозы ракетной войскоосын (РВСН), ожгар-инсьӧр кужымъёсын (ВКС), флотын, десантной но чугун сюрес войскоосын но нырысьсэ Йӧскалык гвардилэн ёзэтъёсаз. Со сярысь 5-тӥ оштолэзе ивортӥз Удмуртилэн ожгар комиссарез, полковник Александр Комлев. Солэн верамезъя, тазя арын вылез пӧлын - шоръёзо ӧнер дышетсконниосын тодон-валан люкась пиосты дышетскыкузы армие уз басьтэ. Вань на эшшо одӥг выльдон, кудӥз сярысь вераны кулэ. Егит ожгарчиослы нимысьтыз электрон картаоссэс лэсьтонъя уж азьланьтӥське. Отчы 52 тодметъёс пыртӥсько. Со ожгар но кадровой учёт, эм но дышетон юрттӥськетъёс сётон, ожгар объектъёсы, ивортодэт сӧзнэтъёсы пыраны лэзёнэз чаклан но трос мукетыз. Электрон карта кӧня ке ожгар ужкагазъёсты огазеялоз но универсальной луоз полковник Александр КомлевАрмие ӧтем 1 сюрс 100 пиос пӧлысь ньылезлы гинэ альтернатива амалэн служба нуыны эрикрад сётэмын. Кыкез соос пӧлысь мерлыко ужасьёс луыса тыршозы, мукетъёсыз эмъюртъёсын санитаръёс луозы. Пусъём, азьвыл сямен ик кӧня ке мурт быръемын луоз службаез тодосъя но спортъя ротаосын нуон понна. Ожгар службазэс нуон интые мынӥсь пиослы тырмыт сиён-юон сёто но нуналысь нуналэ нуллон дӥсь: ожгар-зарезь флотэ мынӥсьёслы — сьӧд буёло, ожгар-инсьӧр кужымъёсы но омыр-десант войскоосы — лыз, мукетъёсызлы — пеймыт вож. Удмуртиысь ожгар комиссариатлэн ыстэм муртъёсыз муртъёсыз верамъя, кылем призывысь 200-лэсь ятырез пиос армиын службазэс контрактъя нуыны кылизы. Кунысьтымы обороная министерстволэн нимлыко ивортонэзъя, тулыс ожгар кужымъёсы Россиысь 142 сюрс пиос келямын луозы. Туэ армие ӧтем Крымын улӥсьёс нырысьсэ кунмылэн пӧртэм сэрегъёсаз келямын луозы. Та дырозь соос ас улосысьтызы гинэ ожгар ёзэтъёсын службазэс нуизы вал.  Тегъёс: Армия Удмуртия Россия Мерлык  